Taqcict mi ara teddu d tislit, mazal-itt mecṭuḥet, ur terwi ara leḥnana n yimawlan-is, mazal ur tɛeddi ara i yiḥricen n ttrebga,ɣef wanect-a ad d-tt-naf tettkemmil ttrebga deg uxxam-is, yerna tettrebbi arraw-is. Anect-a maci d taɛkumt fessusen fell-as. Ɣef way-a ad d-naf tameṭṭut taqbaylit tettemlili-d uguren deg tmeddurt-ines s waṭas, maɛna ɣas akken tettmagar-iten s ṣṣber d leɛqel, tezga tettaǧǧa deg leḥq-is, tettawi tama n wadda iwakken ad d-yebded wexxam-is wa ad terfed lqedd-is gar tezyiwin-is, wa ad ternu deg ccan n yimawlan-is.